CELEX: 32006R1795
Language: lt
Date: 2006-12-06 00:00:00
Title: 2006 m. gruodžio 6 d. Komisijos reglamentas (EB) Nr. 1795/2006, leidžiantis 2007 metais naudoti tarifinę kvotą, taikomą tam tikroms į Europos bendriją importuojamoms iš perdirbtų žemės ūkio produktų, numatytų Tarybos reglamente (EB) Nr. 3448/93, pagamintoms Norvegijos kilmės prekėms

7.12.2006   
            
            
               LT
            
            
               Europos Sąjungos oficialusis leidinys
            
            
               L 341/17
            
         
      KOMISIJOS REGLAMENTAS (EB) Nr. 1795/2006
   2006 m. gruodžio 6 d.
   leidžiantis 2007 metais naudoti tarifinę kvotą, taikomą tam tikroms į Europos bendriją importuojamoms iš perdirbtų žemės ūkio produktų, numatytų Tarybos reglamente (EB) Nr. 3448/93, pagamintoms Norvegijos kilmės prekėms
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms (1), ypač į jo 7 straipsnio 2 dalį,
   atsižvelgdama į 2004 m. spalio 25 d. Tarybos sprendimą 2004/859/EB dėl Europos bendrijos ir Norvegijos Karalystės susitarimo pasikeičiant laiškais dėl Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolo sudarymo (2), ypač į jo 3 straipsnį,
   kadangi:
   
               (1)
            
            
               Europos ekonominės bendrijos ir Norvegijos Karalystės dvišalio laisvosios prekybos susitarimo (3) 2 protokole ir EEE susitarimo 3 protokole (4) nustatoma prekybos tvarka tarp susitariančiųjų šalių tam tikriems žemės ūkio ir perdirbtiems žemės ūkio produktams.
            
         
               (2)
            
            
               EEE susitarimo 3 protokole, iš dalies pakeistame EEE jungtinio komiteto sprendimu 138/2004 (5), numatytas nulinis muito tarifas, taikomas tam tikriems vandenims, į kuriuos pridėta cukraus ar kitų saldiklių arba aromatinių medžiagų, klasifikuojamiems priskiriant KN kodą 2202 10 00, ir kitiems nealkoholiniams gėrimams, į kuriuos pridėta cukraus, klasifikuojamiems priskiriant KN kodą ex 2202 90 10.
            
         
               (3)
            
            
               Nulinio muito taikymas vandenims ir kitiems atitinkamiems gėrimams buvo laikinai sustabdytas Norvegijai Europos bendrijos ir Norvegijos Karalystės susitarimu pasikeičiant laiškais dėl Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolo (6) (toliau – susitarimas), patvirtintu Tarybos sprendimu 2004/859/EB. Pagal šio susitarimo suderinto protokolo IV punktą be muito importuoti Norvegijos kilmės prekes, kurių KN kodas 2202 10 00 ir ex 2202 90 10, leidžiama tik neapmuitinamos kvotos ribose, o viršijus kvotą mokamas muitas.
            
         
               (4)
            
            
               Yra būtina 2007 metais leisti naudoti šią tarifinę kvotą atitinkamiems nealkoholiniams gėrimams. Remiantis Komisijos pateiktais statistiniais duomenimis, metinė 2006 metų kvota šiems produktams, leista naudoti Komisijos reglamentu (EB) Nr. 2028/2005 (7), buvo išnaudota 2006 m. spalio 31 d. Todėl pagal šio susitarimo suderinto protokolo IV punktą tarifinę kvotą 2007 metais reikėtų padidinti 10 %.
            
         
               (5)
            
            
               1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (8), nustatomos tarifinių kvotų administravimo taisyklės. Tikslinga numatyti, kad šiuo reglamentu leidžiamos naudoti tarifinės kvotos būtų administruojamos vadovaujantis šiomis taisyklėmis.
            
         
               (6)
            
            
               Šiame reglamente numatytos priemonės atitinka Horizontaliųjų klausimų dėl prekybos perdirbtais produktais, neišvardytais Sutarties I priede, valdymo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   2007 m. sausio 1 d. – gruodžio 31 d. priede nustatyta Bendrijos tarifinė kvota leidžiama naudoti priede išvardytoms Norvegijos kilmės prekėms, jame nurodytomis sąlygomis.
   2.   Priede išdėstytoms abiejų šalių prekėms taikomos kilmės taisyklės yra pateikiamos Europos ekonominės bendrijos ir Norvegijos Karalystės dvišalio laisvosios prekybos susitarimo 3 protokole.
   3.   Importuojant kvotą viršijančius kiekius taikomas preferencinis 0,047 EUR/l muitas.
   2 straipsnis
   1 straipsnio 1 dalyje nurodytą Bendrijos tarifinę kvotą administruoja Komisija, remdamasi Reglamento (EEB) Nr. 2454/93 308a, 308b ir 308c straipsniais.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2007 m. sausio 1 dienos.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. gruodžio 6 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 318, 1993 12 20, p. 18. Reglamentas su paskutiniais pakeitimais, padarytais Reglamentu (EB) Nr. 2580/2000 (OL L 298, 2000 11 25, p. 5).
   
      (2)  OL L 370, 2004 12 17, p. 70.
   
      (3)  OL L 171, 1973 6 27, p. 1.
   
      (4)  OL L 22, 2002 1 24, p. 37.
   
      (5)  OL L 342, 2004 11 18, p. 30.
   
      (6)  OL L 370, 2004 12 17, p. 72.
   
      (7)  OL L 327, 2005 12 14, p. 7.
   
      (8)  OL L 253, 1993 10 11, p. 1. Reglamentas su paskutiniais pakeitimais, padarytais Reglamentu (EB) Nr. 402/2006 (OL L 70, 2006 3 9, p. 35).
   
      PRIEDAS
      Tarifinė kvota, taikoma į Bendriją importuojamoms Norvegijos kilmės prekėms
      
                  Eilės Nr.
               
               
                  KN kodas
               
               
                  Prekės aprašymas
               
               
                  Metinės kvotos dydis 2007 m.
               
               
                  Kvotos ribose taikomas muitas
               
               
                  Muitas, taikomas viršijus kvotą
               
            
                   
               
               
                  2202 10 00
               
               
                  Vandenys, įskaitant mineralinius ir gazuotuosius vandenis, į kuriuos pridėta cukraus ar kitų saldiklių arba aromatinių medžiagų
               
               
                  17,303 mln. litrų
               
               
                  Netaikomas
               
               
                  0,047 EUR/l
               
            
                  ex 2202 90 10
               
               
                  Kiti nealkoholiniai gėrimai, į kuriuos pridėta cukraus (sacharozės arba invertuotojo cukraus)